钦定古今图书集成/明伦汇编/交谊典/第055卷 > 《林间社约》冯时可
## 钦定古今图书集成/明伦汇编/交谊典/第055卷 > 《林间社约》冯时可

余素不侈味，牛羊犬豕皆不入口，于豕独食其肉傍
菜。尔家所畜小牲，于鸡最戒，不以入庖为具，五德也；
鹅虽不戒而匪所嗜；鸭虽列膳而未尝宰。于鱼，戒二
鲤及无鳞者、有足者。虾蚬之类以伤命，多皆置不，设
果核独龙眼为常餐，莲实梨藕或时为供，其馀未尝
一沾唇。每日晨起，进白粥二瓯，午进饭，如晨尝。肉不
一二脔。至晡复进粥，减晨之半，皆不设馔。或留客不
过三味，自远至者，不过五味。尝与社中客相约，以是
为准，客少之，曰：“子奈何当击鲜饫醇之际，而以饭疏
饮水律人耶？”余曰：“不闻《礼》有以少为贵乎？六清五齐
不贵于元水；三臡七醢，不贵乎太羹。圣人所以导民
古也。人心之危若水然，水溢则无所”不决，欲恣则无
所不流，欲流而性失矣。故曰：“万人操弧，共射一招，招
无不中。”“万物章章，以害一生，生无不伤。”夫世人以用
物为享，以多用为豪，而不知物多用则多戕。然其究
也，卒以自伤，是与物相为䝙虎也。是故圣人重礼而
坊欲，贵明信而厌繁缛。苟有明信，则溪毛可供，潦水
可荐。苟无明信，即百牢五鼎，亦奚以为？大禹不厌菲
食，孔子变色盛馔，士而不能约于兹也，尚何议道之
有？故愿与吾党相勉之也。